b"\n_START_ARTICLE_\nTorneig Nostra Catalunya\n_START_PARAGRAPH_\nEl torneig Nostra Catalunya fou un torneig amist\xc3\xb3s de futbol organitzat anualment pel RCD Espanyol al seu estadi de Sarri\xc3\xa0, i que enfrontava quatre dels millors equips del futbol catal\xc3\xa0._NEWLINE_Els quatre clubs convidats s'escollien en funci\xc3\xb3 del que havien destacat durant la temporada un per cada prov\xc3\xadncia catalana (Barcelona, Tarragona, Lleida i Girona) a excepci\xc3\xb3 de Bar\xc3\xa7a i Reial Club Deportiu Espanyol. Es disputava en format quadrangular (semifinals i final)._NEWLINE_El torneig s'inici\xc3\xa0 l'any 1974, juntament amb el Torneig Ciutat de Barcelona i es disputava per les mateixes dates durant el mes d'agost, jugant-se la final com a pr\xc3\xa8via de la final del mateix Ciutat de Barcelona. La competici\xc3\xb3 deix\xc3\xa0 de disputar-se l'any 1990."